钦定古今图书集成/方舆汇编/职方典/第1525卷 > 贵阳府风俗考 通志
## 钦定古今图书集成/方舆汇编/职方典/第1525卷 > 贵阳府风俗考 通志

府总

《旧志》：所辖彝人，种类非一，曰罗罗，曰宋家，曰蔡家，曰仲家，曰龙家，曰曾竹龙家，曰打牙犵狫，曰红犵狫，曰花犵狫，曰东苗，曰西苗，曰紫姜苗，曰卖爷苗，习俗各异。

诸姓旧皆浇邪之俗，今儒教渐兴，而冠婚丧祭之礼皆效慕中国，间有向意《诗》《书》，登科出仕者矣。

贵州宣慰司志“疾病，不识医药。”

被毡衫以为礼

《安抚司志》：“男子以白布裹额。”

“冠婚丧祭” ，颇效中华。

俗尚朴实敦礼教

谢东山《志》，“士秀而文，民知务本。”

沈思充志崇儒术重气节处者耻为污下之事仕者多著廉洁之称。

渐渍文明之化，“易兵戎” 为“城郭” ，变刁斗为“桑麻” ，“悃愊无华” ，至道尤易。礼崇文公不随彝俗，文教丕扬，人才辈出。

风气和平，土壤硗瘠。冬不祈寒，夏无盛暑。《郭子章黔记》。“民不喜争。士皆彬雅。”

寅日为虎场，卯日为兔场，丑日为牛场。是日军民客旅皆集其地，贸易有无。

父母死，男女皆以割发为孝。